Գևորգ Տիգրանով

**Գևորգ Տիգրանով** (Գրիգորի Տիգրանյանց) (, թաղված է տեղի հայկական գերեզմանատանը), հայ խորհրդային երաժշտագետ և մանկավարժ։ ՀԽՍՀ (1945) և ՌՍՖՍՀ (1979) արվեստի վաստակավոր գործիչ։ Արվեստագիտական տնօրեն (1947)։

## Կենսագրություն
1934 թվականին ավարտել է Լենինգրադի կոնսերվատորիայի պատմատեսական ֆակուլտետը, 1937 թվականին՝ ասպիրանտուրան։ Սովորել է Բորիս Ասաֆևի, Սեմյոն Գինզբուրգի, Ռոման Գրուբերի մոտ։ 1935-1941 թվականներին և 1946 թվականից երաժշտության պատմություն է դասավանդում Լենինգրադի կոնսերվատորիայում (1947 թվականից՝ պրոֆեսոր), 1940 թվականից՝ նաև Երևանի կոնսերվատորիայում։ Արտասահմանյան, ռուսական, խորհրդային և հայ երաժշտությանը նվիրված աշխատությունների հեղինակ է, որոնց թվում է «Հայ երաժշտական թատրոնը» ուսումնասիրությունը (1956-1975, ռուսերեն, ՀԽՍՀ պետական մրցանակ, 1979)։

## Գևորգ Տիգրանովը Ալեքսանդր Սպենդարյանի գործունեության Ղրիմյան շրջանի մասին
Իր գիտական գործունեության ընթացքում արվեստագիտության դոկտոր, պրոֆեսոր Գևորգ Տիգրանովը գրել է արժեքավոր աշխատություններ արտասահմանյան, ռուսական և հայկական երաժշտության վերաբերյալ, կազմել և խմբագրել է բազմաթիվ ժողովածուներ նվիրված Բորիս Ասաֆևի, Արամ Խաչատրյանի, Կոստանտին Սարաջևի և այլոց կյանքին ու գործունեությանը։ Այս մատենաշարում արժեքավոր են նրա ուսումնասիրությունները հայ մեծանուն կոմպոզիտոր Ալեքսանդր Սպենդարյանի մասին, որոնք մեծ հետք են թողել հայ-ռուսական երաժշտության պատմության ուսումնասիրության մեջ։ Ալեքսանդր Սպենդարյանը 1900-1917 թվականներին ստեղծագործել է Ղրիմում, որտեղ հասել է ստեղծագործական հասունության։ Ըստ Գևորգ Տիգրանովի, այս շրջանում նա ձևավորվել է որպես հայ ազգային կոմպոզիտոր և զբաղվել նորաստեղծ հայ կոմպոզիտորական դպրոցի հիմնախնդիրների լուծմամբ։ Նրա ստեղծագործություններում ընդգրկված գաղափարներն արտահայտված են պարզ և մատչելի գեղարվեստական ձևերով։

## Պարգևներ
* Ժողովուրդների բարեկամության շքանշան (28.12.1987)
* «Պատվո նշան» շքանշան (24.11.1945)
* ՌԽՖՍՀ մշակույթի վաստակավոր գործիչ (23.08.1979)
* ՀԽՍՀ մշակույթի վաստակավոր գործիչ (1945)
* ԽՍՀՄ պետական մրցանակ (1979)

## Ժողովածուներ
Կազմել և խմբագրել է մի շարք ժողովածուներ (ռուսական)․
* Բ․ Վ․ Ասաֆևի «Ակնարկներ Հայաստանի մասին» (1958), 
*Կ․ Ս․ Սարաջև, «Հոդվածներ, հուշեր» (1962), 
*«Լենինգրադի կոնսերվատորիան հուշերում» (1962),
* «Սովետական սիմֆոնիան 50 տարում» (1967)։

### Երաժշտական երկեր
* Ա. Խաչատրյան «Գայանե» բալետը։ Երևան, 1947;
* Էդուարդ Հովհաննիսյանի բալետները։ Երևան, 1981։
* Տ. Չուխաջյանը և նրա «Արշակ II» օպերան։ Երևան, 1945։
* Ա. Ա. Սպենդիարով։ Նամակների և հիշողությունների հիան վրա։ Երևան, 1953։
* Հայկական երաժշտական թատրոն։ Հ. 1-3,Երևան, 1956-1975։
* Ա. Ա. Սպենդիարով։ Մոսկվա,, 1959, 2-րդ հրատարակություն։ Մոսկվա, 1971։
* Արամ Խաչատրյանի բալետները։ Մոսկվա, 1960, 2-րդ հրատարակություն։ 1974։
* Կ. Ս. Սարաջև։ Կյանքը և ստեղծագործությունները։ Երևան, 1962։
* Հայաստանի օպերա և բալետ։ Մոսկվա, 1966։
* Հարո Ստեփանյան։ Ակնարկ կյանքի և ստեղծագործության։ Մոսկվա, 1967։
* Հայկական երաժշտական թատրոնի հարյուրամյակը։ Երևան, 1968։
* Արվեստին նվիրյալը։ Ակնարկ Ս. Վ. Ակիմովայի կյանքի և գործունեության մասին։ Երևան, 1978։
* Արամ Խաչատրյան։ Լ., 1978:
* Արվեստագետներ, ներկայացումներ, երաժշտություն։ Երևան, 1983։
* Երաժշտություն մարդասիրության և առաջընթացի համար պայքարում։ Լ., 1984:

## Ծանոթագրություններ

Կատեգորիա:Հայ երաժշտագետներ
Կատեգորիա:Հայ մանկավարժներ
Կատեգորիա:Ռուս երաժշտագետներ
Կատեգորիա:ՀԽՍՀ արվեստի վաստակավոր գործիչներ
Կատեգորիա:ՀԽՍՀ պետական մրցանակի դափնեկիրներ
Կատեգորիա:Սանկտ Պետերբուրգի կոնսերվատորիայի շրջանավարտներ
Կատեգորիա:Արվեստագիտության դոկտորներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:ՌԽՖՍՀ արվեստի վաստակավոր գործիչներ